b'\n_START_ARTICLE_\nBok (Ora\xc5\xa1je, BiH)\n_START_SECTION_\nPovijest\n_START_PARAGRAPH_\nNakon Moha\xc4\x8dke bitke i potpunog pada Bosne pod tursku vlast ovo podru\xc4\x8dje ostaje pusto. Na podru\xc4\x8dje O\xc5\xa1tre Luke i Boka naseljavaju Turci Vlahe i ova se dva mjesta spominju pod nazivom Gornji i Donji Boki.To je prvi poznati spomen ova dva mjesta iako pod drugim imenom. Prvo poznato naseljavanje katoli\xc4\x8dkim pu\xc4\x8danstvom nastalo je za vrijeme Be\xc4\x8dkoga rata, odnosno prilikom povla\xc4\x8denja franjevaca i katolika iz okoline Tuzle 1688. god. Tako se 1988. navr\xc5\xa1ilo to\xc4\x8dno 300 godina od doseljenja katolika Hrvata u ova dva mjesta, a 1993. god. je 445. god. od prvog spominjanja njihovih imena, dodu\xc5\xa1e u ne\xc5\xa1to izmijenjenom obliku. God. 1998. bide 450. obljetnica prvog spomena ova dva mjesta. Masovnije naseljavanje nastaje poslije austrijsko-turskoga rata 1792. god. Tada su ova mjesta i dobila stalnu lokaciju. Prema popisu Pave Dragi\xc4\x8devi\xc4\x87a iz 1743. zovu se O\xc5\xa1tra Luka i Bubalov Bok, a malo kasnije Bok. Budu\xc4\x87i da je ovo podru\xc4\x8dje bilo vodoplavno davali su Turci stanovnicima porezne povlastice, all su morali biti i \xc4\x8duvari pograni\xc4\x8dnih dijelova, takozvani grani\xc4\x8dari, \xc5\xa1to je sli\xc4\x8dno bilo i u susjednoj Slavoniji, Zbog toga su bill meta \xc4\x8destih napada austrijske i turske vojske kao cilj me\xc4\x91usobnih osveta, pa su morali \xc4\x8desto migrirati i emigrirati, seliti, s jedne na drugu stranu.'